Ek het ook so verwarmer. Net 'n rooi een. Het hom by my Skoonpa gekry en hy gebruik dieselfde gas canisters as die stofie wat ons onlangs bespreek het.
Ek het 'n canister gekoop om te kyk of hy werk. Werk heel chapperig weet net nie hoe lank hy per gas houer gaan werk nie.
Soos julle kan sien is hy klein en kompak. Die een het na 'n lank tyd se staan met die tweede kliek gebrand.
Siende dat niemand belang stel om hom te koop nie gaan ek die ding uitmekaar haal en die brander in 'n braaier bou vir hoeder of iets klein op 'n spit.
Ek is maar baie versigtig vir gasverwarmers. Hulle gebruik dieselfde suurstof as ons en jy kan jouself baie maklik versmoor en van koolstof-monoksietvergiftiging te sterwe kom as jy nie voldoende vars lug in jou karavaan of huis toelaat nie. En die vars lug is koud wat die hele oefening bietjie teenwerk.
Ons het pas een van die Milex verwarmertjies gekoop. Dit was nog nie koud genoeg dat ons dit voldoende kon toets nie, maar my eerste indrukke is dat dit heel goed werk vir ons Oyster. Dit lewer slegs 500W wat beteken dat dit vir langer aanbly in teenstelling met ons ander blaasverwarmet met 'n baie kragtiger element wat die karavaan bietjie vinnig oorverhit en dan afskakel sodat die weer te koud word. Dit is maar die patroon met bi-elektriese termostate. Die Milex word elektronies beheer. En jy betaal nie ekstra as jy 'n elektriese verwarmer in 'n karavaanpark gebruik nie. Ek het dit nog nie oopgemaak om vas te stel watter tipe termostaat dit het nie, maar my indruk is dat dit dalk elektronies kan wees. Dit het sowat R300 by Makro gekos. Die boukwaliteit lyk ook heel goed.
Dis chap Hennie. So sal elke ding 'n werkbare plekkie kry. Wat onbruikbaar in een huis is werk puik in 'n ander.
So moet mens maar 'n kop skuif maak of meer tyd in die GYM spandeer. Dan gaan jy elkgeval nie krag oor hê vir die take wat jy wil aanpak nie.
Geert, het een van dié, is maar "useless" as jy 'n groterige vertrek wil opwarm, en is beslis nie so effektief soos getoon op die advertensies nie. Kan kamstig 'n vertrek van tot 40 vierkant meter opwarm- bog man!!
Joe, Ja met 500W kan jy beslis nie 'n 40vk meter vertrek warm maak nie. Ek het gaan soek na myne se boksie wat ek nie vinnig my hand op kan lê nie, maar ek meen hulle beweer 40 KUBIEKE meter. Dit is sowat 13 vk meter as die vertrek 3 meter hoog is, en dus ongeveer die grootte van 'n gemiddelde karavaan. As dit wel so is, meen ek tog die verwarmetjie sal kan doen wat die vervaardigers beweeer. Die groter verwarmer wat ons tot dusver gebruik het, is selfs met net een element aan, bietjie te veel vir ons Oyster. Dit maak vinnig te warm en skakel dan af en dan word nie karavaan koud voordat dit weer aanskakel. Met hierdie een met sy elektroniese temperatuurbeheer (ek het oopgemaak en dit bevestig), sal die verskil tussen die aan en afskakeltemperatuur heelwat kleiner wees sodat jy nie die uiterstes sal ondervind nie. Ons kon ons s'n nog nie praskties toets nie, maar ek het goeie hoop vir hom in die karavaantjie.
Leon, Is dit nie frustrerend nie! Dinge wat jy nie so lank gelede nie maklik kon doen, put jou nou uit en dan raak ek sommer vies vir myself dat ek so pap geword het. Ek het vir die winter ongeveer 400kg bloekomhout gekoop vir die kaggel en dit het my seker twee weke geneem on dit te split. Vroeër sou dit seker twee dae geneem het as en stadig gewerk het.
Ek sit hom tans op 'n timer wat 15min aan 30min af is. Dan haal hy net daai snyende koue uit die lug en mens kan gemaklik opstaan vir daai middernagtelike trippies weens 'n vol blaas.
Kyk julle manne kan planne maak. Ek het n blaasverwarmpie vir ma gekoop vir die blomme kyk. Sy is maar koulik. Dankie Leon ek sit sommer nou die timer ook in.
Piet maak maar net seker die timer kan die hoë Watts van die verwarmer hanteer. Ek het die ellies produk wat 'n ronde dail het en die inkremente van verstelling is in 15min.